
iPipciLcec 


VANDALISMO 

E luna aki nos kier a papia tocante vandalismo. 

Vandalismo ta un deseo pa destrui algo cu ta 
pertenece na un otro persona of instancia. E nomber 
ta bin di un tribo di Germano cu ta jama Vandalen. 
Na anja 455 nan a bin for di Norte di Afrika y durante 
14 dia nan a saquea Roma, hortando y kibrando pro- 
piedad di otro. 

E vandalismo ta un di elementonan mas malo di un 
comonidad cu por danja e nomber di e comonidad 
completamente. Nan por destrui tambe un trabao cu 
algun persona cu masha pasenshi a construi. 

Algun siman pasa nos por a lesa (y mira) con algun di 
e elementonan aki a destrui e glasnan bunita di nos 
kapel na Alto Vista. Un hende normal no por com- 
prende pakiko un persona mester haci tal cos. Pa ra- 
bia? Contra ken. Pa envidia? Ken por envidia e kapd. 
Pa gozo personal. Anto aki ta trata di un maniaco. 
Sorto di elementonan asina no por pertence na un 
comunidad sano. 

Si nos pasa banda di misa di Nort, bay na e speelplaats 
nos por mira otro trabao di vandalismo. E dak ta tur 
kibra. Tin hopi piedra, botter y bleki riba dak. Te has- 
ta riba e floer tin glas kibra. Mientras cu e sitio aki ta 
wordu usa diariamente pa e schoolnan basico di Nort. 
Kizas nan mes un ruman of familia ta na un di e 
schoolnan ey. Club Don Bosco, cuanto biaha mester 
a renobe? 

Telefon publiko, sierto escrepulco ta destrui sin pensa 
riba e conseguencianan. 

Un otro ehempel: Centro di Bario. Cuanto biaha per- 
sonanan ta bin anochi bin destrui bwitananan of por- 
ta? Kibra waya. Mientras cu e edificio ta pertenece na 
nan tambe. Pero nan no kier haci uso di dje y nan kier 
stroba otro pa usele tambe. Algun dia pasa un persona 
(of mas) a tira un piedra (anochi ora cu nan sa cu no 
tin ningun hende cu por mira nan) kibra un di e slid- 
ing - doornan grandi di e edificio. Nan no por bisa cu 
nan no por yuda pasobra e ta intencionalmente. Ki 
zas nan por a sinti nan mes orguUoso di nan hecho Of 
kizas nan tabata bao influencia. 

Nos por si^ menciona hopi di e rfiempelnan aki den 
nos bario. Casonan inexplicable pa hende. 

Un conseho nos por duna nan: no mishi cu cos cu no 
ta di bo. Nan t’ey pa haci uso di nan. Tur hende por 


haci uso di nan. Nos mester purba pa nos bario bay 
dilanti mas y mas. Esey nos no ta logra door di des- 
trui sino door di constriii. Tur personadi buena fe mes- 
ter tin progreso di nan pueblo na pecho. 

Y esun nan cu no tin esdu na pecho ta esun nan cu no 
por ta pertenece na e pueblo ey. Nan ta e appelnan 
putri dcn makutu. 

WIEErtND 

CILBIANC 


Durante e weekend di 4 - 5 - 6 di juli Centro di Bario 
Noord ta organisa un weekend Rubiano. 

Durante e dianan aki nos lo laga e pueblo sinti y pur- 
ba e sabor Rubiano. 

Itenter e ambiente lo ta al e^*ilo 1901. Esta den estilo 
di antanjo. E bar p.e. lo ta di pali maishi, lo tin un re- 
staurant di hala di coco. E restaurant lo tin platonan 
di di antanjo manera aw’i playa, soppi bestia chiquic, 
piská etc. y lo wordu sirbi pan bati y foenchi. E traha- 
doman tambe lo ta den un trahe especial. 

Lo tin un show di kita sornbre cu e.o. Etty Toppen- 
berg y trio Huasteca, Mariachi Amba. Tica Giel Cho- 
nai Farro, Combo Crioyo, ksdia di orgel y wiri y actua- 
shon especial di Julio Maduro. 

Durante e anochinan aki lo tin tambe un exposishon 
di pintura bao guia 'li Sr. William de La Vega. E pin- 
turanan aki lo ta di e naturaleza Arubiano. Tin opor- 
tunidad pa cumpra tambe. 

Tambe lo tin un mini-feria cu diferente premionan. 
Lo tin 4 standtf cu obranan di man. Eynan tur hende 
por pasa cumpra. Lo ta standnan di Jo ChristiaaiU, Zr. 
Imelda, Andres de C? ^a y Rey Flanegien. 

Entrada general lo ta Fls. 3,— y e promer 50 persona- 
nan lo haya un cucui of ponche crema na porta. 




(carta riclbi) 



Un equipo femenino di basketball cu ta pa di 6 
aña continuamente kampioen di Aruba, ultimo na aña 
1974. 

E equipo aki tabata bao di e trainador difunto Egbert 
Carnlho cu tahata un persona cu a bringa te ultimo cu 
amor pa su team. Den e ultimo kampeonato na 1974 
publiko por a mira con e persona aki a anima su team 
i tambe a mira con el a consimi durante e wega duro 
contra Tivoli. 

E damasnan cu a bringa ultimo pa e kampionata 1974 
tabata Myma i Calharina Carrilho, Violeta Ponson, 
Edna y Mena Zievinger, Lupita Gil, Shirley Faro i 
Apolonia Roza. 

Valiant a tuma parti den kampeonato cu dos equipo, 
un bao nomber di S.V. Valiant i e otro nomber di Va- 
liaiit Youth. E team aqui ta practicá riha Sport Cen- 
trum Noord i ta worde gesponserd door di “Viana’s 
Auto Supply”. 

Danki na e sponser i tamhe e defunto Eghert Carilho 
Valiant por a haci diferente vez viahenan pa Corsow 
pa hunga weganan amistoso. Na aña 1972 Valiant a 
viaha hunto cu S.V. Dep. J^uila (caballeros) na Ma- 
racaibo na unda nan a hunga entre Universidad di Zu- 
lia. Valiant ta e unico team femenino cu varios viaha- 
nan á trece equiponan di damas i caballeros for Cor- 
sow pa hunga atd.Aa Aruba. 

Tambe riba tereno lokal Valiant a demonstrá cu e por 
a defende su mes contra teamnan intemational. 
Valiant a perde su trahador duro, pero nos lo trata di 
tenele haltu, i nos ta spera pa tuma parti e aña aki a- 
trohe den kampeonato 1975 cu dos team, asina cu va- 
fios muchanan lo tin e oportunidad pa haci e deporte 
di haskethall. 


Na nomber di S.V. Valianl 
Myma Carrilho 

Nota di redakshon: 

Taray kier manda un felicitashon pa S.V. Valiant 
cu su triunfonan den e anjanan anterior y tadesea S.V. 
Valiant tur sorto di exito den e campeonato 1975. 
Nos tambe conoce e defunto Egbert Carrilho (q.e.p.d.) 
como un luchador incansabel tanto pa Valiant como 
pa e deporte di basketball en general. Pesey nos ta spe- 
ra cu e espirito cu el a pone den e equipo lo sigi pa asi- 
na e equipo sigi florece lociial indudablemente ta su 





HORIZONTAL 

1. fam di un artista cinematografico Arubiana. 

4. siftal internacional pa ausilio. 

8. unda awa ta core ’den despues di awacero. 

9. parha cu bo por sifta papia. 

10. no mará. 

12. cu iris su ’atras e ta un regenboog na spafto. 

13. prome cu merdia. 

15. luga di hospedacion ora bo ta morto. 

18. algo cu bo sa, pero cu bo no ta conta ’nun hende. 

21. insecto. 

22. country club noord (inicial) 

23. metal di baló. 

25. Antilliaanse Reis Vereniging. (inicial) 

27. porta na ingles. 

30. im ...., no ta tende. 

31. fam di un cantante ranchero; su nomber di carifto 
por ta Toni. 

34. no pafó. 

37. noinber di mucha muhe. 

40. Kegel (na spanjo) 

41. tradicion den cambiament’i afta. 

42. No aja. 

43. citroen na ingles. 

44. contesta negativo na hulandes. 

45. tende — verbo — na spafto. 

46. Mama. 

47. tltuio cu por haja ora (si acaso) bo bai cielo. 

48. podise. 


VERTICAL 

1. marca di un auto chikito. 

2. ami na hulandee. 

3. fam di promer homber cu a subi luna. 

4. pronto na in^es. 

5. Organisacion Infantil. 

6. coló. 

7. Collectieve Arbeidsovereenkomst. 

9. loque bestia tin, y hende tambe sa tin'(y tal ) ’ri' 
ba nan cuero. 

11. Stiehting Arubaanse Camaval (inicial) 

14. maart (inicial) 

16. Arbeid Ongeschikt (inicial). 

17. nomber di carifto di un persona di Show-time. 

19. entre otro (inicial) 

20. homber di un baka. 

23. orea (Hulandes) 

24. nomber di un cantante soprano Anibana. 

26. cohunto cu Juancho Kock como cantante. 

27. geel di webo. 

28. 'riba cual bo ta wak fecha. 

29. nomber di un hotel na Aruba. 

30. nomber di un districto na Aruba. 

32. spera (ser sigur) ’riba un hende, 

33, cana sunu ’riba caja. 

35. noot musicd. 

36. contesta negativo. 

38 tank’i awa den kunucu 

39. partner femenina den baliamento. 

43. loque bo tin cu hasi cu bo porta di auto ora bo 
baha. 

ATABO AWO 


Pa bo sinta keto awo, atele aki Esaki ta un 
puzzel dóbló. Pues bo ta traha e ‘kruiswoordpuzzel’ 
prome, anto despues bo ta busca e contestanan den e 
otro (55 en total). Si acaso bo sa e contesta, pero bo 
no sa ki ’spelling’ bo usa, bo ta busc’e den esun di le- 
tranan prome. Jena e ‘kruiswoordpuzzel’ y marca rond 
di e palabranan den e A-letria. Entregé na centro di ba- 
rio noord cu bo nomber y adres, of cerca un miembro 
di redakshon of tambe pa post cu Adres di C.B.N. y 
Revista Taray’ riba dje. lo bai tin un premio di FblO,- 
Nos excusas pa e falta di premio y pa un eror chikito 
den esun di biaha pasa—. Hopi exito. 

Saa vertical, horizontal, diagonal y por ta dilanti pa 
tras o patras flilsmtL 



Algun siman pasa algun persona a tuma e iniciali- 
vo pa lanta un club social na Palm Beach. Sorto di ini- 
ciativonan asina ta di aplaudi y nos ta spera cu tur € 
hendenan di Palm Beach. Monserrat y bicindario lo 
coopera cu nan pa asina e club aki bira un realidad. 
Pronto nos lo duna mas detayes tocante e club aki y 
ken V ken ta den direktiva. 




... . 

NAIN Ul . 

—Redaklor di Taray a haei 
furor cu su caha dia di 
concurso di cahi orgel deti C.B.N. 
Nomber di su caha .... Palmera! . 

Dia di tata tawatin comedia den 

C.B.N. Artista invitá . 

. un botr’i J & B 

Nos fotógrafo ta unico! 

E no ta saka tia coló . 

ni black and white . 

sino Black and black! 

Ta bin un Nochi ’Rubiano 

den C.B.N. 

Nochi di nos dos a cab’i 
pasa! 

Na un cas, dia nos a pasa 
busca abonado ...: “Mama, 

HENDE na porta-”.. 

Redakshon ainda no por guli 
e palabra . HENDE! 

Nort ta bira dia pa dia 
mas berde . no ta jerba! 



MARTIJN TRAVEL BUREAU 


BO KIER BIAJA BON Y COMODO - ANTO 
MARTIJN TA HIBA BO PA AIRE, LAMAN Y TERA. 

HAVENSTRAAT 10 - ORANJESTAD 
OF JAMA: 1492 -1493 
DESPUES Di ORA Dl OFICINA: 2571 

Ku un sonrisa ariba su cara Chichi ta bisa su ma- 
ma: “Ma, Jorge a invita mi pa bai cine cu ne awenochi. 
Mi ta baftwor mama laga e porta habri pami, si mama- 
nan a bai drumi kaba ora mi no a jega ainda. 

Mama di Cliichi, Julieta a bira ansustia y cu un 
stem hees e a bisa: “Pero mi Jui, bo no a pidi permit 
prome serca m^ Korda cu bo ta muher y bo ta jong 
tambe. Kiko papa lo bisa di esaki. N’un coi loco, bo 
no ta bai”. 

Chichi, furioso pasobra e no a spera e contesta 
ey for di su mama, e contesta’ ”0K, ta bon anto. 
Si boso no kier, mi ta bai toch, Ami lo sa kiko mi ta 
haci. Y si boso no ta gusta esey, mi ta bai for di aki an- 
to. Mi mes por biba mi bida. Adios”. 

Y ku un sla duro Marichi ta sera porta. core sali 
for di cas, direccion di auto di Jorge ku a warde pafo 
di cas. Ku un cara tristo su mama a keda tras. Esaki ta 
un ejempel di e tanto problemanan, cu awendia ta sur- 
gi den hopi cas entre mayornan y yuinan. Nos tur al- 
gun dia por enfrenta nos mes ku tal situashon. Awor 
nos ta puntra nos mes, di kon esakinan por sosede. 
Nos por haja un solucion pa esaki? 

Bueno, nos lo bai purba trata e problema aki y trece 
algun sugerencia padilanti; Algun dia pasa den Centro 
di Bario, nan a organisa un anochi di discusion entre 
algun mayor y algun jovennan. Tema di discusion ta- 
bata e conflicto existente entre major y juventud”, E 
conflicto nos ta jama na ingles: generation gab. 

E anochi a resulta mucho poko pa discuti henter e 
problema. Pa e motibo ey a wordo trata solamente 
cuatro topico di e problema nan ta: 

1. Relacion entre mayornan y juventud. (Educacion 
di jui na cas) 

2. Relacion entre mayor, maestro y jui. (Educacion 
ba cas t sjik) 


3. Relacion entre mucha homber y mucha muher, 
comonidad y mayoman. 

4. Relacion entre skol y cas (pues educacion). 

En breve nos lo trata e cuatro topiconan aki. 

I. Hopi biaha mayoman di edad avanza sa masha 
poko kon pa educa nan jui. Si nan no sa kon pa 
soluciona un problema nan ta bai serca nan ma- 
yornan (pues abuelos). Esaki por ta malo. Paso- 
bra awendia e juventud no ta meskos cu antes. 
Nan problemanan ta otro ku antes. Door di pro- 
greso m'Jiterial, nos ta mira hopi cos otro ku antes 
tabata norma. Pero un mama so no por resolvi 
tur e problemanan aki, pesey gobierno mester 
lanta un oficina kaminda hendenan eksperto por 
papia ku e mayornan y juinan pa asina por resol- 
ve e problemanan pacifico. 

II. Pa un bon relacion encuanto enseñanza un jui 
tambe mester por bisa algo tokante su educacion. 
E mayornan mester papia conhuntamente ku nan 
juinan, wak kwa posibilidad ta miho, Si no por 
jega na un comprondimiento, anto mester busca 
ayudo serca un persona confiable. Tin biaha un 
maestro por yuda dan esaki. Tambe por acudi na 
Cuido Social ku ta situa na L.G. Smith boulevard 
pa bau di standbeeld di Boy Ecury. 

III. Homber y mujer tin mes un derecho. Fysicamen- 
te un homber no ta haja danjo. un mujer si. E por 
sali na estado, homber ta sali liber, pasobra hopi 
viaha e no ta acepta su responsabilidad como ta- 
ta. Esaki mester wordo cambia. Mentalidad di 
di hende mester cambia, Pero tambe un mujer 
mester sabi kon pa proteha nan mes pa no sali na 
estado. Den esey mayornan por duna informa- 
cion. Si nan no haci esey, anto ora un mujer sali 
na estado, e comonidad no ta aceptable mas. 

IV. Hopi biaha mayoman ta waak skol como algo pa 
despidi di nan jui pa un parti di dia. Esey no ta 
asina. Educacion y situashon na skol hopi biaha 
ta diferente ku na cas. Pesey mayornan mester 
mustra interes kiko nan jui ta haci na skol. Nan 
por haci esey door di asisti na ouderavonden. 0 
tambe maestronan por aserca mayornan si no ta 
bin nada di banda di e mayoman. 

Asina nos por sigui papia, pero ta mas simpel si 
nos tur discuti tokante e problemanan aki conhunta- 
mente y pacifico. Boso kier bisa algo. Mama, papay 
Wel, Centro di Bario Noord lo organisa un anochi di 
discushon mescos den tempo di eleccion, na unda lo 
Sr. Richard Beauion (tokante educacion den su totali- 
dad) 

Sra. Margo Croes (Relacion skol y cas) 

Sr. Arends un pschychologo. 

Sr. Buchi Janga ta moderador 

E ta tuma lugar dia 2 juli pa 7.30 p.m. Nos ta spera ku 
henter e pueblo di nort lo existi. 

Pa via cu e tarnoso Dedhalavie Combo la bai cu 
un trip den exterior Taray a aserca Lando Garcia pa 
tene un entrevista encuanto nan Combo, y nan trip. 
Aki bao ta sigi un entrevista cu Lando Garcia e repre- 
sentante di Dedhalavie Combo. 

EXISTENCIA 

Taray: Cuanto tempo boso ta existi caba? 

Lando: Nos ta existi 3 aña y mei caba, y tur initiativo 
a bin di mi. Door cu nos a bai Merca, nos wowo a tfá- 
bri un poco. E tempo ey nos ta tin the Starshines. Ora 
«Mvs a bin Aruba bek, nos a pensa di lanta un Combo. 
Despues nos a bai Divi-Divi, pa 6 o 7 luna, y despues 
Sheraton, Te ainda nos tey. Cu nos mi kier meen; 
Dennis Zeppenveldt como guitarista, Victor Camacho, 
como organista, Victor mester a bai Hulanda cu stu- 
dieopdracht y a bin Tuyo Herera aserca. Despues di 
Tujo nos a hanja Amado Rosina. Eric Rafael e drum- 
mer tin mas o menos 2 aña y mei cu nos. Den e tem- 
po cu Flower Power a kibra e a join nos. 

T.: Ken ta forma e grupo? 

L.: Miembro di Dedbalavie ta: 

Amado Rosina 
Dhaddy Brokke 
Eric Rafael 
Dennis Raghunath 
Lando Garcia 

T.: Di unda e nombei a sali? 

L.: Si bo repara bon ta e initialnan di e tocadornan di 
Anterior. De ta Dennis, Dha — Dhaddy, La — Lando, 
Vi — Victor, E — ta Eric Rafael. Nos tabata trahando 
na Divi—Divi, pero sin nomber, anto despues nos a de- 
cidi di pone e nomber Dedhalavie. 

Nos a pensa di cambia e nomber 3 biaha, pero hende 
cu ta duna conseho pa banda di Sheraton a bisa pa la- 
ge asina, y no cambié. Toch tin hopi hende cu tin dif- 
ficultad pa pronuncia e nomber. 

T.: Ta con boso a jega di traha na Sheraton? 

L.: Mi a tende cu Sheraton tabata tin mester di un 
grupo, anto ora naii mester un grupo nan ta manda 
hende rond, wak kiko tin den e otro hotel nan. Un 
hende a bin bisa nos cu Sheraton tin mester di un gru- 
po, e ora mi a aserca nan y puntranan pa un audishon. 
Nan a bisa mi cu nos por duna audishon riba 16 di mei 


— organista 

— vocalista gongas 

— drummer 

— guitarista 

— direktor, bajista 

diasabra anochi. Y tor di e dia ey nos ta na Sheraton. 
E trabao ta dushi y tin bon cooperashon pa banda di 
management, muy en principal, di e publico y emple- 
jadonan. 

T.: Boso tur ta traha den dia tambe? 

L.: Nos a cuminsa den e tempo cu nos tur ta traha den 
dia, despues cu nos a bai Sheraton y automaticamente 
bo ta wordu paga mas, cu na Divi—Divi, nan ta exihi 
mas tambe, pasobra nos mester haci trabao proffesio- 
nal, e ora tin hende a kita for di trabao, Ami so a ke- 
da traha na telefoondienst te ainda, na unda mi ta tra- 
ha te fin di e luna aki despues mi ta hanja buitenbe- 
zwaar pa nos bai trip, y despues mi ta wak si tur cos ta 
bon, mi ta kita for di trabao. 





T.: Ki dia boso ta bai exterior y pa cuanto tempo? 

L.: Nos tin programa pa Sur-America pa mas o me-" 

nos 4 luna den e siman di 5 pa 11 di juli. Y nos ta pen- 

sa di bin bek den november pa batisa e proximo long- J 

play. Nos lo cuminsa na Peru, y ta pasa tur Sheraton jL^ 

hotel nan na Sur-America, despues nos ta bai Caracas, 

keda ey nan 3 siman 1 luna te ora cu e disco bin cla, 

nos ta bai cu vakantie 3 siman tambe y despues nos lo 

bin bek. 

A wordu haci masha hopi propaganda door di Sliera- 
ton mes, cu posters etc. Nos mester a bin cu e mana- 
ger di hotel na Peru na un convishon pero door cu no 
ta tin un grupo pa reemplasa nos esey no a bai door 
mas. 


T.: Ki problemanan bo ta encontra den e trabao? 
L.: Den e trabao aki bo mester complace un publico 
numeroso cual ta e publico local Complace turistanan 
y venezolanonan tambe. Pero esey ta un cos cu nos a 
resolve. Nos a bisa cu nos ta bai tocapiesanan pa tur 
hende. Tambe a bin aserca cu hopi hende ta purba di, 
saca nos for di Sheraton, nan kier pasa bo dilanti, pero 
door di nos bon reputashon, cu nos ta cumpli ta pesey 
nos ta na Sheraton ainda. Hopi hende ta kere cu cos ta 
cai for di cielo, pero ta cos cu nos a traha duro pe. Es- 
pecialmente e show tambe e ultimo 4 simannan aki, 
tur dia di 8or di mainta pa 5or di atardi train tur dia. 
Nos ta tin un ley den e grupo cu diamars ta un dia li- 
ber cu nos no ta train y diaviernes dia di cobra tampo- 
co, pero den e 4 siman nan ai nos no tabata sa cua ta 
dia liber ni dia di cobra. 

T.: Kiko boso ta haci ora boso bin bek for di exterior? 
L.: Ora nos bin bek nos ta bai toka mescos na Shera- 
ton. Ja cu ta pa otro aña nos tin un gira programma 
pa Europa caminda nos lo bai actua como un show- 
band, locual nos ta haciendo aki manera den cultureel 
centrum. 

Pesey nos ta cuminsa train e pa e bira un exito. Nos no 
ta planea ainda pa cuanto tempo e trip ey lo cura, esa- 
ki mester wordu papia mas concreto. 

T.: Ki sorto di canticanan boso ta toca, y kiko ta e 
style di e grupo? 

L.: Grabashon di e proximo longplay cu lo sali den no- 
vember, lo ta hopi concentra riba Antillas, pasobra se- 
gun mi ey nan bo ta destaca, y asina bo ta imita un 
cos di afo nunca bo no por hacie miho cu nan. Y un 
toerista ta aprecia esey masha hopi mes. 


Y nos no ta toca pa nos mes pero pa e publico cu ta 
bin scucha nos, anto automaticamente si un cantica ta 
hit na radio nos ta tende y nos ta toke y mi ta kere cu 
e publico ta gusta esey. Pasobra una bez cu e ta na ra- 
dio y ta wordu pidi y ken ta pidie ta e hendenan cu ta 
bin Sheraton, baile y ta sintinan bon. Tin hopi grupo 



cu no ta worry cu esey, y nan no sa cu bo producto ta 
bo publico. Si no tin publico bo no ta come y no tin 
hende cu ta scucha bo. Ni un cancion nos ta hacie 
mescos, tampoco, semper nos ta cambia den e vocal, 
stemnan y arregla. Nos ta gusta e ritmo tropical hopi, 
y nos ta habri nos set cu latino y cabe latino. 

T.: Bo ta bai busca mas integrantenan? 

L.: Mi no ta kere cu nos lo bai busca mas hende pa to- 
ca den e combo. Bo ta hanja un otro immage y bo me- 
ster laga e publico custumbra atrobe cu e immage ey. 
Esaki ta poco duro especialmente na Aruba. Mi no ta 
kere cu mi ta hacie. Cinco hende ta basta pa guia y 5 
cabez differente tin cu mester bira un cabez, y podise 
bin un mas aserca e ta cambia tur e ambiente. Mester 
ta un hende jong cu ta klop cu nos y si mi poné, mi lo 
pone un blaasinstrument. Pa hanja un hende jong, cu 
blaasinstrument, disciplina, bon karakter y bon musi- 
co ta hopi duro. 

T.: Kiko bo ta pensa di un Muziekschool? 

L.: Un muziekschool ta un cos masha essential na An- 
tillas y vooral na Aruba, pasobra Corsow tin e caba. 
Tin hopi talento ta cana rond, sin haci nada, Mi tin ex- 
periencia trahando 5 aña na hotel cu hopi di nan ta 
akinan nan ta bin sinja, y si un stranhero por hanja un 
break pa sinja pafo pa kiko un local no por hanja un 
hieak tambe ta bai sinja. Pero ja tin un fout tambe lo 
cual nan tin ta cu si un toerista smile cu nan 2 biaha, 
nan ta kere cu nan ta doño di hotel, y nan ta haci nan 
cos fuera di regla, anto esey ta un cos cu e manager no 
ta gusta ni un tiki, locual un extranhero no ta hasi un 
extranhero ta hopi mas professional y automaticamen- 
te pasobra su tera ta asina aki caba, pero mi ta kere cu 
essdii ta parti di Aruba, nos ta bibando dushi, y ni un 
hende no ta worry pa perde trabao. No ta nada, toch 
bo ta come. Na otro caminda no ta asina, Pasobra na 
Sheraton mes nan bisa nos, cu ta bon cu nos ta bai afo. 
Pa nos sa con nos tin cu mula e maishi, pasobra aki tur 
cos ta bai hopi facil. Pero nos ta prepara pe, pasobra 
nos ta train hopi duro. 

T.: Kon e canticanan ta wordu traha? 

L.: Esaki ta pasa asina. Amado Rosina ta zorg pa e ar- 
reglo vocal y ami ta zorg pa tur cos ta bai den orde, 
pero nan dos ta saca tur cos, tur piesanan y despues 
nos ta discuti ta con nos ta bai pone conhuntamente. 

T.: Kiko bo ta desea pa bo grupo? 

L.: Mi kier tin e miho grupo e grupo mas popular y mi 
ta un homber di suerte, mi ta zorg pa tur cos bai cor- 
rectamente. Tambe pa nos hiba nomber di Aruba mas 
leew, Tur cos ta bayendo poco poco, pero manera nos 
kier. Den mundo artistiko, tin hopi concurrencia. 

T.: Kiko ta e Conseho pa pueblo di Noord? 

L.: Nos tin un hubentud cu ta imitando hopi e artista- 
nan mericano, anto masha poco di nan sa kiko nan 
kier. Un cos mi ta desea boso tur, hopi exito den tur 
cos cu boso kier y planea pa haci, especial den centro 
di bario Noord. Mi kier desea boso tur hopi suerte. 

T.: Mensahe pa e hubentud di Noord. 

L.: Nunca worry cu otro hende, wak pa semper tur 
cos ta bai bon. Pa bo tin amistades, bo mester ta sin- 
cero. Ora bo ta cr ew e ndo bo ta hanja bo hopi den cir- 
culonan di amigos y cu semper tin “wrijving” y nos 
tur ta brother, y tin cu trata di mantene esey. 

Red.: 

Den nomber di directiva Taray kier a jama Sr. Lando 
Garcia danki pa su tempo liber cu e a tuma pa bin na 
C.B.N. pa nos por a tene un entrevista cu né. Ademas 
nos kier a desea e grupo hopi exito y un baranca di 
fuersa pa den futuro. 




JOKES 

“Bo sabi kiko, Antonio? Bo kier mi conta bo algo 
serio? 

Francisco a puntra su amigo. 

“Como no Chico, dal bai, “Antonio a contestele. 
“Wel, si ami tawata den paradijs cu Eva, lo no tawatin 
pica ariba mundo.” 

“Ta con esey ta posibel? ” Antonio a puntra. 

“Wel, Chico a bisa cu un sonrisa, “Mi no sa come ap- 
pel.” 


Un señora a lanta su esposo foi sonjo, y a puntrele po- 
co poco: “Eduardo bo no ta tende nada? ” 

“Si mi ta kere cu tin ladron den cas.” Y bisando asina 
e esposo a baha poco poco for di su cama, 

“Pero Eduardo, mi amor! Tene cuidow cu nan. Kiko 
bo ta bai haci? ” 

Kende, ami? Wel mi ta bai sera porta di nos kamber 
na jabi.” 


“Mi tin gana di habri un cuenta na banco, “un señor 
bunita a bisa e cahero na un banco grandi. 

“Masha bon señora”. Y despues di a tuma tur informa- 
cion nesesario, esta: nomber, adres etc., ela puntra: 
“Y cuanto señora kier deposita awor? ? ” 

“Deposita? No . mi tawata kier a fia Fls 2000,—” 

INos isla ta conoci bao di hopi nomber y cu varios 
niricacion, e.o. Dariba, Oruba, Coruba, Ora-ubao y 
Uruba. 

Ademas tin hende ta pretende cu e por yama Oro-hu- 
bo pasobra na un epoca Spañonan a haya oro aki. Oro- 
ubao ta nifica: isla di concha o sea isla ta abao y ora 
ta concha. Uruba lo por nifica isla di canoa. Por ulti- 
mo hasta aigun a yamé Oirubae cu ta nifica compañe- 
ro. 

Su rediscubrimento a tuma luga probablemente na fin 
di 1499 ya cu e indionan a descubriá promer, sino e 
Spañonan lo no a topa cu indian aki. Sea como sea, ya 
na 1526 Conzalo Femandes de Oviedo ta yamé “Am- 
ba”. , 

INa mes aña Carlos V den un carta ta referi na dje co- 
mo Oruba (dia 15-11-26). Entretanto na 1525 den 
un otro mesiva e ta carga e nomber di Curoba. En to- 
do caso, Spañonan a consideré como “isla inutil”. 

Di su prome habitantenan te awe nos sabi mashar 
poco. Si ta remarcable cu den e leyendanan indio, con- 
tinuamente e nomber di “Isla” ta aparece como e lu- 
gar unda e gran Casique tabata biba. Ta un indicacion 
cu “Isla” (p’ariba di Sabana Basora) por tabi^ta e pro- 
mer capital di Aruba. Aunke excavacionnan ainda no a 
tuma lugar aya, tin indicio cu den futuro prueba por 
ser hayá o duná di tal ponencia. Hecho ta cu e indio- 
nan cu na e época di rediscubrimento tabata biba na 
Aruba t^bata pertenece na e tribo general di Caique- 
tios, cu tambe tabata pobla e peninsula di Paraguana 
y di Guajira y tambe e zona continental pa zuid y 
p’abao di nos. No cabe duda cu tur e indionan na ‘Ru- 
ba, apesar di ta pertenece na un take di e Caiqueticio- 
nan, sinembargo tabata ta reparti entre varios sub-tri- 
bo, cu tabata biba na varios lugar na ’mba y cu mien- 
tras tanto excavacionnan a pmeba nan existencia den 
pasado. Asina nos por distingui: 

Un grupo na Malmok (Arashi) y becindario 

Un grupo na Quevarco (Awe Sabaneta y becindario) 

Un gmpo na Camacuri y Baca Morto.ç 

Un grupo na Mancebo, Rancho, Madiki, Socotoro y 

Ponton. 

Un gmpo na Tanki Flip, Tanki Leendert te Solito. 

Un gmpo na Noord (Alto Vista y becindario) 

Un grupo na Paradera — Janana, Ayo y Cashero. 

Un grupo na Sta. Cruz esta Canashito, Ger’i Noka y 
Arikok. 

Un gmpo na Kibaima, Mondi Fiemo y Balashi. 

E gmpo Isls* 

Un grupo di Juditi, Fontien y Quadiriguiri. 

Di e excavacaionnan haci na Malmok y Arashi nos a bin 
haya sabi algun cos mashar straño. No locual cu Dr. 
Engels a skirbi di cu e indionan aki tabata “gigante’ 
j»ero cu e indian di ‘Ruba tabatin mas cu un forma di 
di entiero. Te asina leu cu nos sabi na Malmok ta e 


promer lugar cu cadaveman a ser h^ya tapa bao di un 
carapaz di un tortuga. Dos ehemplar por ser mira na e 
tore di awa situa den Bemardstraat na San Nicolaas. 
Tambe e posicion di e cadaveman aki tabata distinto 
for di lo demas. No cu tur e tumbanan a ser coba ya 
cu tempo tabata apumiente y awacero a stroba e tra* 
bao dos afta pasa. Pron\o lo sigui, ya cu den e ultimo 
dianan aparentemente cu graf masal a ser seftalfc Tam*' 
be algun otor indicacion cu ta diferente di otro tum- 
banan na ’mba. Curioso ta cu masha poco uma o Mte- 
facto di klei a ser haya aya. Lo ta un omision si no 
menciona cu durante e excavacion na Malmok a^haya 
áya tambe e mineral “Mica” aunke no den cantidad e- 
conomicamente significante. Na Araahi •'arios artefac- 
to a ,ser hayá, pa mayona di klei y tambe di piedra. 
Aparentemente nan tabata biba mas leu for di costa 
y tabata usa “Arashi” com “rancho”. E poz di indian 
tei te awe pa tur hende mira y a ser signalá desde e 
promer mapanan di ‘Ruba. 

Tante »a Alte Vista como na Tanki Flip a ser haya va- 
tios artefacto di origen indio, aunke na Alto Vista fal- 
ta un examen minucioso. Entre tanto na Tanki Flip si 
a cuminza un excavaci<Mru Mientras cu e trabao no ter- 
mina, lo ta prematura pa haci un declaracion. 

Un hecho si a bin na cla durante e ultimo añanan: e 
indiim iiunca a biba den cueba. Si el a traha shopa, ra- 
mada y rancho, tanto di halli coco como di pal’i mai- 
shi, mientras cu e cas di torto o cas di bara a evoulcio- 
nan despues. 

Naturalmente cu nos a hereda algun cos for di e indio- 
nan e.o. algun leyenda, tanto maishi grandi como mai- 
shi’i rabo y algun otro vegetal: nombeman exótico pa 
mata, bestia y lugar y hasta algun sistema di cultivo. 
Culturalmente nos a hereda poco, no pasobra nan no 
tabata posee cultura, pero mas bien pasobra e raza in- 
dio a ser caba sistematicamente y cultuman nobo a 
ser introduci, mescos cu razanan stano y nobo a ser 
trece aqui. Y por ultimo, 375 afta di colonizacion a 
larga su marca. Esaki no kier meen cu no tin algun go- 
ta di sanger indio den venanan di e Ambiano, pero 
mas bien ta asina cu nos pueblo ta esnan for di hopi 
otro raza manera Spafto, frances hulandez etc. Pero e 
poco cu nos tin no ta(bata) suficiente j>a trece na 
superficie e caiidad indio. 

E ta sigui. 

PAGINA SOCIAL 

Den e siguiente korantnan nos kier dedica atten> 
shon na e tema "'voluntarianan den trabao social’'. 
E thema di e weekend ta: “Trabao voluntario riba te- 
reno social den nos communidad”. 

E aconticimiento aki a wordu subsidia door di CADEC 
Christian Action for Development in the Caribean, éu 
tin su oficina na Barbados y un oro na Corsow. 

Na e weekend 70 persona participa, representando 
mayoria di organisadonnan di voluntario riba tereno 
social. 

E meta di e weekend ta: pa e trahadornan social y vo- 
luntarionan por entrecambia di idea nan riba e topico 
y pa tin un miho comprendimiento y cooperashon di 
ambos banda. 

1. Topiconan riba cual e.o. a wordu papia ta: Eva- 
luacion kiko ta trabao y posishon voluntario y su 
lugar den nos communidad en relashon cu trabao 
social caricativo. 

2. Relashon inic^^tivo particular y gobierno riba e 
tereno aki y pueblo manera cu ta surgi den e re- 
lashon aki. 

3. Cooperashon of falta di cooperashon entre dife- 
rente gruponan social caricativo. 

4. Con participashon di juventud ta den trabao so- 
cial voluntario 

Pa punto 1. asali na ciacu concientisashon di nos mes, 
nos communidad y di gobiemo ta di suma importan- 
cia.. Tin hopi factoman den historia pakiko nos com- 
munidad actualmcrte no ta bastante conciente di su 
posishon y responsabilidad pa su mes. 

P.E. — e systema patemalistico di iglesia, kolonisa^on 
miedo di e> esa bo opinion, miedo di critica y fraca- 
so, 

-- incapacidad pa expresá nos mes bon, segun nos 
sentimento. (miedo pa haci nos ridiculo) 

-- c mpleto di inferioridad. 

— Falta di informashon y communicashon pa parti 
di gobiemo v pueblo. 

— idea erraneo cu bo mester tin status pa bo por 
bira miembro di un organisashon. 

CON PA ACERCA UN FAMILIA DEN NESESIDAD 
ALGUN SUGERENCIANAN PRACTICO. 

Yudanza, yuda otro, ta mes bieuw cu humanidad 
mes. Segun historia a sinja nos, semper tawatin un for- 
ma of otro cu hende a yuda otro hende riba terreno ca- 
ritativo y social. 

Yuda otro — ta algo cu nos ta haci di naturalesa, y no 
ta nada nobo nos tempo. Fro di cuminsamento e ineli- 
nacion pa yuda otro a compaña naturaleza humano. 
Semper hende tawatin mester di otro hende, den pa- 
sado, mescos cu awendia, Y semper tambe problema- 
nan social a existi. 

E systema di yuda no a kcda mescos tur semper. Pero 


continuamente esaki a cambia bao di mfluencia di por 
ehemplo moral, politiek, relipon etc. Tambe e moda 
di yuda tawata varia di pais pa pais - di un tera pa 
otro. Hasta e motibo pakiko hende tawata yuda otro a 
varia. Tin ora hende tawata duna yudanza djies paso- 
bra^an a kere cu nan lo a logra un stoel mas halto den 
cielo, of algo por estilo. 

Otro temponan hende a sinti simplemente, cu camina 
tin nesesidad, yudanza mester a wordu duna. Den mas 
tempo ainda e systema di yuda ta cambiando. Di lo- 
que historia a siña nos, hunto cu e ciencianan moder- 
no a resulta e forma di trabao social manera nos cono- 
ce esaki awendia y cu tambe ta desarollando largo bai. 
E meta di trabao social, simplemente bisa, ta pa yuda 
otro hende cu ta den nesesidad. No solamente nesesi- 
dad material, pero mas parti social. E forma den cual 
nos por duna yudanza ta varia di caso pa caso. Tin ora 
hende mester wordu yuda cu nos material, cuininda, 
paña un trabao. Otro hende pa skucha nan so, ya ta 
un yudansa grandi. E)jies pasobra un hende a haya cu 
nan tin e valor di wordu eskucha. 

Tin casonan complicá, camina un profesional mester 
yuda, pero den nos communidad tambe tin hopi caso 
den cual voluntarionan por hasi un trabao sublime. Si 
no tawata asina, anto lo no tawatin mester di tanto. 

TRABAO DI VOLUNTARIO RIBA TERRENO SO- 
CIAL TA UN NESESIDAD Y UN DEBER DI CADA 
MIEMBRO DI COMMUNIDAD. 

A bin differente proposishonnan con pa alcansa 
interes, iniciativo p.e. via di gruponan di discushon, 
charlanan lecturas, forum, via medionan di publicidad 
Punto 2. e aparato di gobiemo ta traha ineficiente y 
no ta stimula e iniciativo particular, pero mas bien ta 
stagna e trabaonan. Hopi vez gobierno ta duna prefe- 
rencia na projectonan cu nan ta haja importante. Esa- 
ki den hopi caso no ta cuadra cu e nesesidad nan y de- 
seonan cu ta reina den pueblo. Pueblo mester wordu 
mas envolvi den e planificashon total y no solamente 
den efigimento di representantenan cada 4 aña. 
Punto 3. Mester tin mas cooperashon entre e differen- 
te gruponan social caricativo. 

Punto 4. acercamento di juventud ta cu te awor boz di 
juventud no a wordu considera. Pa trece cambio den e 
situachon aki a wrodu propone pa trece por lo menos 
2 representante di juventud den cada organisashon. 
Tocante e tema si voluntarionan ta nesesario si of no; 
Trabao social voluntario ta un nesesidad y ta deber di 
cada miembro di e communidad. Esaki tambe ta con- 
ta pa Nort y su Centro di Bario Noord. 

Tin un centro di bario cu ta pa organisa differente ac- 
tividadnan, cursonan, charlanan, deporte etc. Ta bu- 
nita pa bisa, cu mester tin mas actividad, of otro cur- 
so, pero mester tin hende cu kier juda y pone man na 
obra. Pa laga directiva so traha ta bunita, pero inhusto, 
pasobra abo kier haja tur cos sin traha pe. Di con di-^ 
rectiva mester traha pa logra su meta, siendo cu tin 
mas hende den Nort cu por juda pa logra e meta, sien- 

eo cu tin mas hende den Nort cu por juda pa logra e 
meta di centro. Ta facil pa para na banda anto lansa 
bo critica, ta funda, pero kiko bo ta pensa di bin tra- 
ha tambe y trece bo ideanan padilanti. Awor caba tin 
differente voluntarionan trahando conhuntamente cu 
miembronan di directiva, den comishonan cu a tuma 
un parti di e trabao importante riba nan mes. P.E. e co 
mishon di damas (dames comité), comishon nan di de- 
porte, comishon korant y comishon di cose. Den cada 
comishon tin un persona cu ta representa directiva cu 
ta tene e contacto entre comishon y directiva door di 
duna relatonan di e trabao di e comishon y ta tene na 
cuenta cu loke e comishon ta haci no ta contra tf meta 
y politiko di e centro. Asina boso por mira cu trahan- 
do cu e centro pa e pueblo ta algo cu no ta un par di 
hende so por haci, y especialmente directiva, pero cu 
te e bario mes mester sinti cu algo ta wordu haci pa 
nan y cu nan tambe mester juda. Naturalmente ta di- 
ficil pa cana drenta na centro y bisa cu bo kier drenta 
un comishon, siendo bo no sa kiko e comishon nan ta 
haci. Ta pesey nos ta purba di pone otro biaha nçias 
breve posibel kiko cada comishon ta haci, kiko ta nan 
meta kon nan ta traha y kon e structura di e comishon- 
mester ta. 

Awor ta sigi un di e charlanan tocante e tema: “trabao 
voluntario riba terreno social den nos communidad"", 
door di sra. Joan Coronell. cu ta trahando na St. Mar- 
tinus stichiing trahadora social. 

E topico ta: 

“Con pa acerca un familia den nesesidad” y e ta duna 
algun sugerentianan practico. 



ORTOGRAFIA 

Nos no kler exigi pa bo ta na altura completo di 
ortografia, pero si mi ta sigur cu bo ta na altura pa 
distmgui un ortografia fonologico for di un etimolo- 
gico. Comishon 74 a propone un ortografia na unda e 
ta usa tur e letternan di alfabet, sin exepshon di nin- 
gun. Entre otro protesta a bin ora nos a mira na di 
bigrafo, sh ta scirbi sh,. Den e palabranan popular o 
sea traditional cu nos tin custumber di scirbi manera: 
dushi, shinishi, shimarucu. Maske di akuerdo ku e re- 
gla di palabranan adopta nos tin cu scirbi antencion 
concion, accion, satisfacion, ta laga pa esun cu ta 
prefera di scirbi —shon facultivo den nan pronunsa- 
cion, traditionalmente nos ta scirbi cielo, c-i-l-o- pero 
ta pronuncié shelo, mescos siete. Na momento cu 
introducié -sh ta surgi e problema di exageracion 
Ya caba ta riparabel. Pesey e comishon a bin di akuer- 
do pa pone un sorto di regla pa evita problema pa 
hendenan bai scirbi tendensha, independensha, insis- 


tensha,. Tesey nos ta bisa cu e sorto di forma ey ta 
inaceptabel. Logue si ta recomendabel ta pa laga kada 
ken liber den nan pronunciacion. Manera mi ta bisa 
pronunciacion, ta lagé completamente liber. Tin va- 
rios hende, e maestro nan especialmente a tuma un 
cierto articulo di menosprecio, pa nos no menciona e 
palabra desprecio^ un of otro pretencion altivo, cu 
nan. Den nan forma di actua mi ta sinti un sorto t 
mucho pisá pa delibera, cu poco ignorante. 

Segun nan forma di pensa. Ta penoso berdad. Pero 
apesar di tur cos mi ta kere toch cu ta jega e momen- 
to cu nos tin cu realisá cu si e systema fonetica a fra- 
kasa, pakiko nos tin cu sigi insisti pa papiamento si e 
no mag frakasa. Awor ta sigi algun frangmentonan di 
declarashonnan di varios acacemianan di henter mun- 
do. 

Di academia Colombiana: Se podria añadir otro as- 
pecto de contenido cultural la sola éxpreshon fone- 
tica no indica la riqueza historica o social que se 
quiera expresar con una palabra. De alli el hecho de 
que por parecido foneticos cayeriamos en el grave 
error de confundir palabras, que tienen inmensos sig- 
nificados historicos a lo largo hancho di America.” 
Academia Venezolana; “La pronunciacion fonetica 
es bello ideal, se podemos y debemos ajdicar a las 
lenguas que pertenecieron en el estado de orales. (en 
el estado de orales.) y no arastra ninguha custumbre 
desformada. 

Pero las que fueron escritas durante cierto tiempo y 
tiene ya un pronunciacion escrita, dificilmente si po- 
drá enlibrar de este arastre y tiene cierto ventajas de 
esta forma que traya a los estudiosos y estudiados”. 
Aqui ta wordo menciona e estado de oral. Nos ta 
scirbié hopi tempo caba; tin si^o caba cu nan ta scir- 
bi papiamento. Nos no por comparé cu e lenganan 
manera Hacha^a, Diaiura, Maipubre, Betubre, y Ta- 
maraco. 

Papiamento ta completamente otro; nan ta scirbié 
hopi tempo caba. Academia Mejicana; ''La real aca- 
demia española se desertancia por parte de 19 acade- 
mias corespondientes, o colaboradores extensivas en 
otras tantas paises, mantiene la ortografia de la lengua 
oastellana basado en 2 systemas. 

1. el primero, principal y may<mamente efymologi- 
co. 

2. aplicacion de fuerza fonologico. 

Por ultimo mi kier cita Arturo Sarpietre: ''Lá inmensa 
mayoria de este ortografia esta basada en el principio 
etimologico y para ello aparte del uso, abundan mu- 
chas razones que ustedes encontraran en los escritos 
especializados. 

Por otra parte ninguna lengua historica se funda hoy 
en la llamado ortografia fonetica que tan solo usan, 
los becicografos, para poder indicar con precision la 

pronunciacion de las palabras . 

Un observacion: Maestronan cu berdaderamente ta * 
contra e ortografia aki, mi ta comprende por cambia 
di idea. Sigur nan por cambia pasobra persona nan ho- 
pi grandi, manera Andres Bello, prome ya tawata ber- 
daderamente abogá pa systema fonetica. Dia el a scir- 




hi 8u famoso gramatica — mi ta spera cu Andres Bello 
ta conoci serca nos maestronan. Esun nan di Spaño si- 
S***" ®igur. Den e otro-nan mi ta duda pa nos systema 
di educacion Hulandes. Sinembargo e persona di An- 
dres Bello cu ta asina conoci na sur america y otro 
paisnan di munudo - e tawata abogá pa e systema fo- 
netica. Pero dia el a produci su ortografia su gramati- 
ca el a usa e systema manera varios, Spaño nan tin, eti- 
mologico y fonologia. Esun cotografia papiamento 
esun cu Comisbon 74 a trece, el a basé cientificamente 
te manera e ciencia ta awor aki di usa e tres systema 
nan etymologia fonologia psycbologia mi kier men- 
ciona tambe nan ta masha contra ora den e ortografia 
aki nan ta menciona tocante di lexica. E mes profesor 
Stuiveiing cu a bisa. “Als de buidige spelling didak- 
tische moeilijkheden oplevert, moet men de didac- 
tiek herzien.” 




KURSO 

DESAROLLO 

GENERAL 

Centro di Bario Noord tin pensa di kuminsa ku 
un kurso di desarollo general. Esaki ta un kurso pa e 
personanan (joven, y adulto, dama y caballero) ku pa 
im of otro motibo no a termina e ensenjansa basica. 
(lagere school 6 de klas). 

Riba e kurso aki e alumnonan lo hanja e mesun vak- 
nan di ensenjanza basica. 

— kada kursista ta contribui ku un suma chikito. 

— e bukinan ta wordu paga door di kada kursista. 

— e nivel ku lo wordu alkansa ta di 6 de klas mavo 2. 

— na linal kada alumno lo hanja un certificado. 

— e kurso aki ta posibel, solamente si tin bastante 
interes (30 persona o mas). 

e kurso ta duna bo posibilidad di sigui studia 
mas aleew. 

Si bo persona ta interesa pa sigui tal kurso por fabor 
jena bo nomber kompleto y fecha di nacemento aki 
bau, y entrege na un miembro di direktiva di Centro 
di Bario Noord promer ku dia 20 Juli 

Si bo kier mas informashon pasa libremenie na Centro 
di Bario Noord y un miembro di direktiva io por duna 
bo nan. 

Nomber:. 

Fecha di nacemento. 


Algemene 
Bank Nederland 

ARUBA BRANCH 



T A R A Y 


Pa mayan bo no jora malay 
abona awe ariba Taray 
bo no mester ta kapitalista 
pa por paga nos revista 
solamente tres florin 
y tur luna e ta bin 
paga serca nos redaktor 
y serca e otronan tambe por 

Ta sali hopi den nos revista 
tur sorto di entrevista 
hopi bon storia 
y algo di nos historia 
tin ves algun karikatura 
y hopi di nos cultura 
Pa esunan interesá e rubriko 
consisti' di un pagina mediko 
tambe temanan maestral 
den e pagina social 
Pa nos muchanan gentil 
e rubriko infantil 
Pero di loque ta poésia 
hopi di .... ta porkeria! 

(Esaki por ehempel! ) 

Y .. pa no laga deporte atras' 
Awor bo por sa hopi mas! 



Nos propaganda ta e fuente 
pa es cu mester mas cliente 
Deseando Taray hopi aña di bida 
mi ta stop y tuma despedida. 


Direkshon:. 

Mi a jega te ku 


klas di lagere school. 

Rudy! 















^rande iStore 

pa bo licores 
cerbez - 

refresco - 

Nos Banco preferi ta 

CARIBEAN 

MERCANTILE 

BANK 

* ESSO * 
SEWICEIITER 

PA SERVICIO RAPIDO 

Ponton Tel; 2733 

CANAL 90 

F. M-STEREO 

Something different 

for some one different 

PANADERIA DE PIIBLO 

Tel. No. 1915 - Guyabastraat 4 

TOKO DAKOTA 

Tel. No. 2591 - Guyabastraat 24 
Aruba, N. A. 

Prop. Ricardo Winfefaar 

AMIGOE ^ 

E CORANT PA TUR DIA 

E corantcu diariamente ta ofrecebo: 

• ACTUALIDAD Dl TUR ISLA ANTILLANO 

• NOTICIA MAS IMPORTANTE MUNDIAL 

• DEPORTE LOKAL E INTERNACIONAL 

• COMENTARIONAN Ja 

• ENTREVISTA Y REPORTAHE 

• PROGRAMA Dl RADIO Y TELEVISION 

Yama 1 ^33 | ^^5 ^iba dje. 

AMIGOE DIARUBA 

KENTUCKY FRIED 

t CHICKEN 

Tételooii 3447 Hendnkstraat, 24 

GAUNJA - SALADA - HAMBURGER - CERBEZ 

Aire acondiciona. Ambiente agradable y familiar 

Habri henter dia 

TJiádomingo 10 a.m. a 12 p.m. 

Diabiernes y diasabra di 10 am a.m. a 3 a.m. 

ARUBA N,A. 

PLAYATRAOING 
CO. N.V. 

PA TUR ARTICULO 

TRAHA DI PAPEL, KARTON 

OF PLASTIC, JAMA NOSI NOS 

LO BIN SIRBIBO. 

TEL 27 87. TOMATENSTRAAT2. 

PA TUR ARTICULO PA BO CAS. 

HOMECENTERDEPARTMENT 

WILHELMINASTRAAT 72 

TEL: 4250 

"NA UNDA ABO Y BO CAS SEMPER 
TABINPROMER" 

n Ban pasa un rato 

A placentero na 

W ‘‘V. 

A sowTO »t^eT 

K'SNACKBAR 

